**ԱՄՓՈՓԱԹԵՐԹ**

**««ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2021 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ԴԵԿՏԵՄԲԵՐԻ 30-Ի N 2215-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՐԹՈՒԹՅԱՆ, ԳԻՏՈՒԹՅԱՆ, ՄՇԱԿՈՒՅԹԻ ԵՎ ՍՊՈՐՏԻ ՆԱԽԱՐԱՐՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |  |  |
| --- | --- | --- | --- |
| 1. ՀՀ ֆինանսների նախարարություն | | 03.09.2021թ. | |
| N 01/8-3/14130-2021 | |
| 1. «Տեղական ինքնակառավարման մասին» ՀՀ օրենքի 46-րդ հոդվածի 1-ին կետի 2-րդ ենթակետի համաձայն՝ մանկապարտեզների գործունեության, դրանց շահագործման և նորոգման աշխատանքների կազմակերպումը հանդիսանում է համայնքի ղեկավարին վերապահված սեփական լիազորություն և ենթակա է իրականացման համապատասխան համայնքների բյուջեների միջոցների հաշվին:   Միաժամանակ, «Նախադպրոցական կրթության մասին» ՀՀ օրենքի (օրենքը խմբագրվել է 06.05.2020թ., ՀՕ-267-Ն) 23-րդ հոդվածի 1-ին մասի 7-րդ կետի համաձայն՝ ՀՀ կառավարությունը սահմանում է նախադպրոցական ուսումնական հաստատությունների` պետական բյուջեից մեկ սանի հաշվարկով ֆինանսավորման[կարգը](https://www.arlis.am/DocumentView.aspx?docid=154530), այդ թվում՝ կրթության և զարգացման առանձնահատուկ պայմանների ապահովման համար անհրաժեշտ ֆինանսավորման բարձրացված [չափաքանակը](https://www.arlis.am/DocumentView.aspx?docid=154530): Օրենքի նշված պահանջի կիրարկման նպատակով էլ ընդունվել է ՀՀ կառավարության 15.07.2021թ. N1169-Ն որոշումը, որի 1-ին կետով սահմանված կարգի համաձայն՝ հաստատությանը պետական բյուջեից մեկ սանի հաշվարկով ֆինանսավորումն իրականացվում է հետևյալ խմբերի սաների համար՝  1) 2022 թվականի սեպտեմբերի 1-ից՝ կրթության և զարգացման առանձնահատուկ պայմանների կարիք ունեցող երեխաներ,  2) 2023 թվականի սեպտեմբերի 1-ից՝ ընտանեկան նպաստ ստացող համակարգում հաշվառված ընտանիքների երեխաներ,  3) 2024 թվականի սեպտեմբերի 1-ից՝ զինծառայող ծնողի (ծնողների) երեխաներ։  Վերոգրյալը նկատի ունենալով՝ խնդրում ենք առաջնորդվել վերը նշված կարգով սահմանված կարգավորումներով: |  | | Չի ընդունվել:  Նախագծով առաջարկվում է 6 համայնքների 226 սանի համար հաշվարկած տարեկան կտրվածքով մոտ 54.3 միլիոն դրամից 2021 թվականին հատկացնել միայն 4-րդ եռամսյակի համար անհրաժեշտ մասը: Հաշվի առնելով այլ ֆինանսական աղբյուրների բացակայությունը և այն, որ համայնքների բյուջեների հաշվին ներկայումս հնարավոր չէ միջոցառման իրականացումը, իսկ նախադպրոցական ուսումնական հաստատություններին օժանդակություն ցուցաբերելու և վերջիններիս գործունեությունն ապահովելու նպատակով գումար տրամադրելու կարիքը առկա է, ուստի անհրաժեշտություն է առաջացել շրջանառել սույն նախագիծը:  Միաժամանակ ՀՀ կառավարության 15.07.2021թ. N1169-Ն որոշման 1-ին կետով սահմանված կարգի համաձայն՝ հաստատությանը պետական բյուջեից տարբեր խմբերի համար մեկ սանի հաշվարկով ֆինանսավորվելու է սկսած 2022 թվականի սեպտեմբերի 1-ից, որի ժամանակ կկիրառվի որոշմամբ սահմանված կարգավորումները: |
| 1. Ինչ վերաբերում է բուն Նախագծին, առաջարկում ենք ուղղել Նախագծի հավելված 5-ում առկա վրիպակը՝ 08 բաժնի 01 խմբի 01 դասի դասիչներն ու անվանումները փոխարինելով 09 բաժնի 01 խմբի 01 դասով: |  | | **Ընդունվել է:**  Նախագծի հավելված 5-ում կատարվել է համապատասխան փոփոխություն: |
| 1. ՀՀ տարածքային կառավարման և ենթակառուցվածքների նախարարություն | | 01.09.2021թ. | |
| N ԳՍ/23.1/22789-2021 | |
| ՀՀ կառավարության «Հայաստանի Հանրապեության 2021 թվականի պետական բյուջեի մասին» Հայաստանի Հանրապետության օրենքում վերաբաշխում, Հայաստանի Հանրապետության կառավարության 2020 թվականի դեկտեմբերի 30-ի N 2215-Ն որոշման մեջ փոփոխություններ և լրացումներ կատարելու և Հայաստանի Հանրապետության կրթության, գիտության, մշակույթի և սպորտի նախարարությանը գումար հատկացնելու մասին» որոշման նախագծի վերաբերյալ, հայտնում ենք, որ ՀՀ տարածքային կառավարման և ենթակառուցվածքների նախարարության իրավասության շրջանակներում առաջարկություններ չունենք: | | **Ընդունվել է:** | |